

REPUBLIKA HRVATSKA

ZADARSKA ŽUPANIJA

OPĆINA POVLJANA

POVJERENSTVO ZA PROVEDBU

JAVNOG NATJEČAJA

Stjepana Radića 20, 23 249 Povljana

Tel:00 385 23 692 800

e-mail: info@povljana.hr

KLASA:112-03/22-01/1

URBROJ: 2198-25-03-1-22-7

U Povljani, 12. svibnja 2022. godine

Na temelju članka 20., 21., 22. i 23. Zakona o službenicima i namještenicima u lokalnoj i područnoj (regionalnoj) samoupravi („Narodne novine” broj 86/08, 61/11, 04/18 i 112/19), Povjerenstvo za provedbu javnog natječaja za prijam u službu vježbenika u Jedinstveni upravni odjel Općine Povljana radi osposobljavanja za radno mjesto Referent komunalni redar, objavljuje

**POZIV NA PRETHODNO PISANO TESTIRANJE I INTERVJU VEZANO ZA PROVEDBU JAVNOG NATJEČAJA ZA PRIJAM U SLUŽBU VJEŽBENIKA U JEDINSTVENI UPRAVNI ODJEL OPĆINE POVLJANA RADI OSPOSOBLJAVANJA ZA RADNO MJESTO REFERENT KOMUNALNI REDAR - 1 (jedan) IZVRŠITELJ/ IZVRŠITELJICA**

1. Povjerenstvo je utvrdilo da pisanom testiranju mogu pristupiti ukupno: 2 (dva) kandidata

 - I.-D.M., 12.04.1991.

 - E.J., 20.04.1969.

2. Kandidati pozvani na pisano testiranje, obvezni su doći na testiranje, koje će se održati u prostoriji Općine Povljana, na adresi Stjepana Radića 20, 23249 Povljana, dana 18. svibnja 2022. godine ( srijeda ) u 10:00 sati.

Na testiranje je potrebno ponijeti odgovarajuću identifikacijsku ispravu (važeću osobnu iskaznicu, vozačku dozvolu ili putovnicu), kao i kemijsku olovku. Ne postoji mogućnost naknadnog pisanog testiranja bez obzira na razloge koji kandidata eventualno priječe da testiranju pristupi u naznačeno vrijeme. Smatra se da ukoliko se kandidat navedenog dana ne odazove do 10:00 sati bez obzira na razloge, da je povukao prijavu na javni natječaj. Smatrati će se i da je kandidat povukao prijavu ako na pisanom testiranju remeti mir i/ili pravila ponašanja sa kojima je upoznat ili će biti upoznat, kao i ako ne predoči odgovarajuću, prije navedenu, identifikacijsku ispravu.

Za vrijeme boravka u prostorijama Općine Povljana, kandidati su dužni poštivati kućni red i postupati prema uputama službenih osoba.

Kandidatima će biti podijeljen pisani test od 10 pitanja.

Pravni izvori za pripremanje kandidata za testiranje:

1. *Zakon o lokalnoj i područnoj (regionalnoj) samoupravi* („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20)
2. *Zakon o službenicima i namještenicima u lokalnoj i područnoj (regionalnoj) samoupravi* („Narodne novine“ broj 86/08, 61/11, 04/18 i 112/19)
3. *Statut Općine Povljana* („Službeni glasnik Zadarske županije“ broj 13/21*)*
4. *Zakon o komunalnom gospodarstvu*
5. *Ustav Republike Hrvatske* („Narodne novine“ broj 56/90, 135/97, 08/98, 113/00, 124/00, 28/01, 41/01, 55/01, 76/10, 85/10 i 05/14)
6. *Uredba o uredskom poslovanju* („Narodne novine“ broj 07/09 i 75/21)
7. *Zakon o građevinskoj inspekciji* („Narodne novine“ broj 120/16)
8. *Zakon o općem upravnom postupku* („Narodne novine“ broj 47/09 i 110/21)

Pisanom provjerom znanja i sposobnosti kandidat može ostvariti određeni broj bodova u rasponu od 1 do 10. Pisano testiranje sastoji se od 10 pitanja, od čega svako pitanje nosi 1 bod, što ukupno čini 10 bodova. Smatra se da je kandidat položio pisano testiranje ako ostvari najmanje 5 bodova, odnosno 50% od ukupnog broja bodova.

Rezultati pisanog testiranja bit će odmah po završetku testiranja objavljeni na oglasnoj ploči Općine Povljana.

Kandidat koji je ostvario najmanje 50% od ukupnog broja bodova na pisanom testiranju može pristupiti intervjuu sa Povjerenstvom, nakon održavanja pisane provjere, na isti dan.

Povjerenstvo za provedbu javnog natječaja kroz intervju s kandidatima utvrđuje interese, ciljeve i motivaciju kandidata vezano za rad na radnom mjestu oglašenog javnim natječajem. Intervju s kandidatima se provodi sa svakim kandidatom pojedinačno.

Kandidat na intervjuu može ostvariti najviše 10 bodova.

Ukupan broj bodova kojeg kandidat može postići je 20, što uključuje 10 bodova iz pisane provjere znanja i sposobnosti i 10 bodova iz provedenog intervjua.

Nakon prethodno provedene provjere znanja i sposobnosti kandidata, te intervjua, Povjerenstvo za provedbu javnog natječaja utvrđuje rang-listu kandidata prema ukupnom broju ostvarenih bodova.

Izvješće o provedenom postupku i rang-listu kandidata, Povjerenstvo dostavlja pročelniku Jedinstvenog upravnog odjela Općine Povljana.

Ovaj Poziv bit će objavljen najmanje 5 (pet) dana prije održavanja testiranja, na web stranici Općine Povljana ([www.povljana.hr](http://www.povljana.hr)), i na oglasnoj ploči Općine Povljana.

 POVJERENSTVO ZA

PROVEDBU JAVNOG NATJEČAJA